กฎกระทรวงกฎกระทรวงฉบับที่๓๓ (พ.ศ. ๒๕๑๐)ออกตามความในพระราชบัญญัติรถยนต์พุทธศักราช ๒๔๗๓------------------------ อาศัยอำนาจตามความในมาตรา๓๘ แห่งพระราชบัญญัติรถยนต์ พุทธศักราช ๒๔๗๓ ซึ่งแก้ไขเพิ่มเติมโดยพระราชบัญญัติรถยนต์ (ฉบับที่๑๕) พ.ศ. ๒๕๐๖ และมาตรา ๔๒ แห่งพระราชบัญญัติรถยนต์ พุทธศักราช ๒๔๗๓รัฐมนตรีว่าการกระทรวงมหาดไทยออกกฎกระทรวงไว้ ดังต่อไปนี้ ข้อ ๑ให้ยกเลิกความในข้อ ๙ ทวิ แห่งกฎกระทรวงมหาดไทยออกตามความในพระราชบัญญัติรถยนต์ พุทธศักราช ๒๔๗๓ (ฉบับที่ ๕)ซึ่งแก้ไขเพิ่มเติมโดยกฎกระทรวง ฉบับที่ ๒๑ (พ.ศ. ๒๔๙๘) ออกตามความในพระราชบัญญัติรถยนต์พุทธศักราช ๒๔๗๓ และให้ใช้ความต่อไปนี้แทน "ข้อ ๙ ทวิ แผ่นป้ายเลขทะเบียนให้เป็นไปดังนี้ (ก) รถยนต์นั่งส่วนบุคคลรถยนต์บรรทุกส่วนบุคคลและรถยนต์สำหรับลากจูง (๑)สำหรับจังหวัดพระนครและจังหวัดธนบุรีขนาดกว้าง ๑๑ เซนติเมตร ยาว ๓๙ เซนติเมตร พื้นเป็นสีดำ มีอักษร ก.ท.เรียงตามทางดิ่ง ต่อไปมีอักษรบอกหมวดและมีตัวเลขอารบิคเรียงตามทางยาวตามลำดับระหว่างตัวอักษรบอกหมวดกับตัวเลขให้มีขีดตามทางยาว ตัวอักษร ตัวเลขและขีดให้อัดเป็นรอยดุนทาสีขาวขนาดของตัวอักษร ก.ท. สูง ๔ เซนติเมตร กว้าง ๓.๒ เซนติเมตร ตัวอักษรบอกหมวดสูง ๕ เซนติเมตร กว้าง๔ เซนติเมตร ขนาดตัวเลขสูง ๗ เซนติเมตร กว้าง ๓ เซนติเมตรขีดระหว่างตัวอักษรบอกหมวดกับตัวเลข ยาว ๔ เซนติเมตร กว้าง ๑ เซนติเมตร อักษรบอกหมวดให้ใช้อักษรหมวดละหนึ่งตัว แต่ละหมวดมีเลขอารบิคเรียงตามลำดับตั้งแต่ ๐๐๐๑ ถึง ๙๙๙๙จะใช้อักษรบอกหมวดตัวใดแก่รถประเภทหรือชนิดใดก็ได้ แต่เมื่อใช้อักษรบอกหมวดตัวใดสำหรับรถประเภทหรือชนิดใดแล้วให้ใช้อักษรตัวนั้นสำหรับรถประเภทหรือชนิดนั้นจนกว่าจะครบจำนวนเลขประจำหมวดจึงจะใช้อักษรบอกหมวดตัวอื่นสำหรับรถประเภทหรือชนิดนั้นได้ (๒) สำหรับจังหวัดอื่นนอกจากจังหวัดพระนครและจังหวัดธนบุรี พื้นสีดำ มีตัวอักษรย่อชื่อจังหวัดเรียงตามทางดิ่งและมีตัวเลขอารบิคเรียงตามทางยาวตามลำดับ ตัวอักษรและตัวเลขอัดเป็นรอยดุนทาสีขาว ขนาดของแผ่นป้ายตัวอักษรและตัวเลขให้เป็นไปตาม (๑) (ข) รถยนต์รับจ้างบรรทุกของ รถยนต์ประจำทางรถยนต์รับจ้างพิเศษ และรถยนต์รับจ้างบรรทุกคนโดยสารแผ่นป้ายเลขทะเบียนสำหรับจังหวัดพระนครและจังหวัดธนบุรีหรือสำหรับจังหวัดอื่นให้เป็นเช่นเดียวกับ (ก) (๑) หรือ (ก)(๒) แล้วแต่กรณี เว้นแต่สีแผ่นป้ายพื้นเป็นสีเหลือง ตัวอักษรตัวเลขและขีดทาสีดำ (ค) ป้ายพิเศษสำหรับผู้ซ่อมหรือขายรถยนต์มีอักษร ก.ท. หรืออักษรย่อชื่อจังหวัด แล้วแต่กรณี เรียงตามทางดิ่งและมีตัวเลขอารบิคเรียงตามทางยาวตามลำดับ พื้นเป็นสีแดง ตัวอักษรและตัวเลขอัดเป็นรอยดุนทาสีขาวขนาดของแผ่นป้ายตัวอักษรและตัวเลขให้เป็นไปตาม (ก) (ง) รถจักรยานยนต์ ขนาดกว้าง ๙ เซนติเมตร ยาว๒๗ เซนติเมตร พื้นเป็นสีดำมีตัวอักษรและตัวเลขตาม (ก) (๑) หรือ (ก) (๒) แล้วแต่กรณีเว้นแต่ขนาดตัวอักษรสูง ๓ เซนติเมตร กว้าง ๓ เซนติเมตร ขนาดตัวเลขสูง ๕ เซนติเมตร กว้าง ๒.๕เซนติเมตร ขีดระหว่างตัวอักษรบอกหมวดกับตัวเลขยาว ๒ เซนติเมตร กว้าง ๕ มิลลิเมตร" ข้อ ๒กฎกระทรวงนี้ให้ใช้บังคับในการจดทะเบียนประจำปี พ.ศ. ๒๕๑๑ เป็นต้นไป ให้ไว้ณ วันที่ ๑๗ พฤศจิกายน พ.ศ. ๒๕๑๐ พลเอก ป. จารุเสถียร รัฐมนตรีว่าการกระทรวงมหาดไทย--------------------------------------------------------------------------------------------------------หมายเหตุ :-เหตุผลในการประกาศใช้กฎกระทรวงฉบับนี้ คือ เนื่องจากในจังหวัดพระนครและจังหวัดธนบุรี รถยนต์นั่งส่วนบุคคลรถยนต์บรรทุกส่วนบุคคลและรถยนต์สำหรับลากจูง ได้มีจำนวนทวีมากขึ้นแผ่นป้ายเลขทะเบียนปัจจุบันกำหนดให้มีอักษรย่อชื่ออำเภอที่เป็นถิ่นที่อยู่ของเจ้าของรถยนต์อยู่หน้าตัวเลขทะเบียนบางอำเภอมีรถน้อยก็ใช้เลขทะเบียน ๔ ตัว บางอำเภอที่มีรถมากก็ใช้เลขทะเบียนถึง ๕ ตัว เป็นการลักลั่นกันอยู่ ยากแก่การตรวจสอบและไม่เป็นการประหยัดสำหรับเจ้าของรถ เพราะเวลาโอนกรรมสิทธิ์ผู้รับโอนมีภูมิลำเนาที่อยู่ต่างอำเภอกับผู้โอนต้องเปลี่ยนป้ายเสียเงินค่าแผ่นป้ายทุกครั้งที่มีการโอนกรรมสิทธิ์จึงเป็นการสมควรที่จะได้กำหนดแผ่นป้ายเลขทะเบียน โดยแบ่งออกเป็นหมวด ๆ เริ่มแต่หมวด ก. ถึง ฮ.หมวดหนึ่งมีเลข ๔ ตัว เวลาโอนกรรมสิทธิ์ต่างอำเภอกันไม่ต้องเปลี่ยนแผ่นป้ายเลขทะเบียนนอกจากนี้รถยนต์รับจ้างบรรทุกของ รถยนต์ประจำทาง รถยนต์รับจ้างพิเศษรถยนต์รับจ้างบรรทุกคนโดยสาร และรถจักรยานยนต์ ก็มีจำนวนเพิ่มขึ้นเช่นเดียวกัน จึงสมควรที่จะได้กำหนดให้ใช้ป้ายเลขทะเบียนเป็นหมวดๆ เช่นเดียวกับรถยนต์ส่วนบุคคล[รก.๒๕๑๐/๑๑๔/๓๕พ/๒๓ พฤศจิกายน ๒๕๑๐] พุทธชาด/ แก้ไข ๓๑ตุลาคม ๒๕๔๕ B+A(C )